കന്നഡ ഭാഷയിൽ വീരൻറെയും സ്കന്ദൻറെയും മുദ്രകളുള്ള കദംബ രാജവംശത്തിൻറെ ആദ്യകാലത്തുള്ള നാണയങ്ങൾ സത്താരാ കളക്ടരേറ്റിൽ ലഭ്യമായിട്ടുണ്ട്. "ശ്രീ" എന്ന മുദ്രയും ഭഗീരഥ രാജാവിൻറെ പേരിൻറെ സംക്ഷിപ്ത രൂപമായ "ഭഗി" എന്ന മുദ്രയും പതിഞ്ഞ പഴയ കന്നഡയിലുള്ള സ്വർണ്ണ നാണയം (കാലം: ക്രിസ്ത്വബ്ദം 390 തൊട്ട് 420വരെ) ലഭ്യമായിട്ടുണ്ട്. കന്നഡയിൽ "ശ്രീമനരഗി" എന്ന മുദ്രയുള്ള കദംബ രാജവംശത്തിൻറെ ഭരണകാലത്തിലെ ചെമ്പുകൊണ്ടുള്ള നാണ്യം ഉത്തര കന്നഡ ജില്ലയിലെ ബനവാസിയിൽ ലഭ്യമായിട്ടുണ്ട്. പശ്ചിമ ഗംഗ രാജവംശം, ബാദാമിയിലെ ചാലുക്യൻമാർ, ആളുപർ, പശ്ചിമ ചാലുക്യൻമാർ, രാഷ്ട്രകൂട രാജവംശം, ഹൊയ്സള സാമ്രാജ്യം, വിജയനഗര സാമ്രാജ്യം, ബനവാസിയിലെ കദംബ രാജവംശം, കെളദി നായക്കൻമാർ, മൈസൂർ രാജവംശം എന്നിങ്ങനെയുള്ള രാജാക്കൻമാരുടെ കാലത്ത് നിന്നുള്ള കന്നഡ പുരാണങ്ങളുമായി ബന്ധപ്പെട്ട നാണ്യങ്ങൾ ലഭ്യമായിട്ടുണ്ട്. എന്നാൽ ബാദാമിയിലെ ചാലുക്യൻമാരുടെ കാലത്ത് നിന്നുള്ള നാണ്യങ്ങൾ അടുത്ത കാലത്ത് കണ്ടെടുക്കപ്പെട്ടവയാണ്.] രാജാവിൻറെ പേര് കന്നഡയിലും ദേവനാഗരിയിലും മുമ്മൂന്ന് തവണ പതിപ്പിച്ചിട്ടുണ്ട് എന്നതാണ് ഗോവയിൽ കണ്ടെടുത്ത ഗോവൻ കദംബരുടെ നാണ്യങ്ങൾക്കുള്ള പ്രത്യേകത. ഹാനഗൽ കദംബ രാജവംശത്തിൻറെ മുദ്രകളുള്ള നാണ്യങ്ങളും ലഭ്യമായിട്ടുണ്ട്.

നാണയങ്ങൾ
സാഹിത്യം
അക്കങ്ങൾ
ആദ്യകാല ശിലാശാസനങ്ങൾ